b'\n_START_ARTICLE_\nOdlagali\xc5\xa1\xc4\x8de odpadkov\n_START_SECTION_\nOdlagali\xc5\xa1\xc4\x8da v Sloveniji\n_START_PARAGRAPH_\nV Ljubljani je odlagali\xc5\xa1\xc4\x8de nenevarnih odpadkov na Barju, v Vrhniki pa se nahaja Center za ravnanje z odpadki. V slednjem \xc5\xbee od leta 1997 poteka tudi obdelava biolo\xc5\xa1ko razgradljivih odpadkov. Vrhni\xc5\xa1ka ob\xc4\x8dina je kot prva v Sloveniji uvedla lo\xc4\x8deno zbiranje odpadkov. Biolo\xc5\xa1ke odpadke zbirajo v zelene zabojnike, nato jih s posebnimi vozili odpeljejo v Center za ravnanje z odpadki oziroma v kompostarno. Zatem biolo\xc5\xa1ke odpadke zdrobijo v drobilcu in dodajo lesene sekance. Me\xc5\xa1anico postavijo v kupe izpod katerih potekajo cevi, ki v kup potiskajo zrak ali ga vsesavajo odvisno od procesa. Kompostiranje je posnemanje naravnih procesov, ko s prisilnim dovajanjem kisika mikroorganizmov, pospe\xc5\xa1imo proces predelave odpadka v naravno gnojilo.'